Coontie Antrim

Coontie Antrìm (Contae Aontroma or juist Aontroim in Erse) is ane o the sax coonties that maks up the poleetical unit o Northren Ireland, an ane o the nine coonties that historically an geographically maks up the Stewartry o Ulster. It is the 9t lairgest o the 32 tradeetional Coonties o Ireland in terms o aurie, an 2t in terms o the nummer o indwallers, ahint Coonty Dublin. Antrim is seetuate in the nor'-east o the island o Ireland. It is boondit north an east bi the nairae seas sinderin Northren Ireland frae Scotland, the Atlantic Ocean an Erse Sea, sooth bi Belfast Loch an the River Lagan dividin it frae Coonty Doun, sooth-wast bi Loch Neagh, sinderin it frae Coonty Armagh an Coonty Tyrone, an wast bi Coonty Lunnonderry the boondary beins the River Bann. Kiverin an aurie o 2,844 km², it haes a population o aboot 616,384, maist o thaim in an aboot the Belfast aurie.

References

Antrim